ณัฐภัสสร สิมะเสถียร

ณัฐภัสสร สิมะเสถียร (ชื่อเดิม หทัยภัทร, เกิด 12 ธันวาคม 2531) ชื่อเล่น ดาว เป็นนักร้องชาวไทย มีผลงานร้องเพลงตั้งแต่วัยเด็ก นอกจากการเป็นนักร้องในวัยเด็ก ณัฐภัสสรเคยชนะเลิศการประกวดโครงการ Green Channel MC Search 2011เวที Green Channel MC Search ร้อนระอุ เผยโฉม 4 คนสุดท้าย บินสู่เกาะฮ่องกง พร้อมชวนโหวต!! หาพิธีกรหน้าใหม่ประดับวงการ ทำให้เธอได้มีโอกาสเข้ามาเป็นดีเจคลื่นวิทยุต่าง ๆ ในเครือเอไทม์ เช่น HOT WAVE, Chill FM, EFM เป็นต้น ปัจจุบันดาวเป็นดีเจอยู่ที่ 94 อีเอฟเอ็ม และได้มีผลงานอื่น ๆ ในวงการบันเทิงอีกมากมาย เช่น ละครโทรทัศน์ ละครเวที พากย์เสียง นักร้อง และพิธีกร

 ประวัติ 
ดาว ณัฐภัสสร เกิดเมื่อวันที่ 12 ธันวาคม พ.ศ. 2531 ที่ กรุงเทพมหานคร เป็นลูกคนที่ 2 จากพี่น้องทั้งหมด 3 คน จบระดับชั้นประถมศึกษาจากโรงเรียนถนอมพิศวิทยา ระดับชั้นมัธยมศึกษาตอนต้นที่โรงเรียนสุรศักดิ์มนตรี ระดับชั้นมัธยมศึกษาตอนปลายที่โรงเรียนเตรียมอุดมศึกษา และจบการศึกษาระดับปริญญาตรีจากคณะอักษรศาสตร์ สาขาวิชาภาษาญี่ปุ่น จุฬาลงกรณ์มหาวิทยาลัย ด้วยเกรดเฉลี่ย 3.64 ซึ่งในระหว่างที่กำลังศึกษาอยู่ในตอนนั้นได้รับคัดเลือกให้เป็น 1 ใน 5 ดรัมเมเยอร์มาดูดรัมเมเยอร์งานบอลครั้งที่ 64 ทั้งฝั่งจุฬาฯและธรรมศาสตร์ ดาราเพียบ งานฟุตบอลประเพณีจุฬาฯ–ธรรมศาสตร์ ครั้งที่ 64 ที่จัดขึ้นเมื่อ 17 พฤษภาคม พ.ศ. 2551 ซึ่งดรัมเมเยอร์ชุดนี้เป็นชุดที่ 2 แทนชุดแรกเนื่องจากการเลื่อนจัดงาน ด้านวงการบันเทิง ดาว ณัฐภัสสรเคยชนะเลิศการประกวดร้องเพลง KPN Junior Award ปี 2000 ได้รับรางวัลนักร้องยุวชนดีเด่นแห่งประเทศไทย ประเภทเพลงสากล และมีผลงานชิ้นแรก คืออัลบั้ม ดาวโอเกะ (Dao•ke) ในปี พ.ศ. 2545 มีเพลงฮิตอย่าง "ชอบคาราโอเกะ" และ "อยากเป็นผู้ชาย" หลังจากนั้นได้ผันตัวมาเป็นดีเจ พิธีกร นักร้อง และนักแสดงในปัจจุบัน

ชีวิตส่วนตัว กำลังคบหาดูใจกับ ธนทัต ชัยอรรถ หรือ แกงส้ม นักร้อง นักแสดง เช่นกัน

 เข้าสู่วงการบันเทิง 
ดาว ณัฐภัสสรเริ่มเข้าวงการบันเทิงจากการประกวดร้องเพลง KPN Junior Award ปี 2000 ได้รับรางวัลนักร้องยุวชนดีเด่นประเภทเพลงสากล และมีผลงานแจ้งเกิด คืออัลบั้ม ดาวโอเกะ (Dao•ke) ในปี พ.ศ. 2545 มีเพลงฮิตอย่าง "ชอบคาราโอเกะ" และ "อยากเป็นผู้ชาย" และในปีเดียวกันได้เข้าร่วมโปรเจกต์รวมศิลปินในอัลบั้ม CHEER 2 FRIENDSHIP10 เพลงจาก 10 โปรเจกต์รวมศิลปินในตำนานของค่ายแกรมมี่ และยังมีโอกาสได้ขึ้นคอนเสิร์ตใหญ่ในชื่อ Thank you party with Cheer 2 จากนั้นในปี พ.ศ. 2546 ได้ร่วมโปรเจกต์รวมศิลปินหญิง 10 คน ภายใต้ชื่อ Rocky Roadเก็บภาพ 10 สาว กับทรายขาวทะเลใส ลงอัลบั้ม ร็อคกี้ โรด ซึ่งเป็นโปรเจกต์ต่อจากอัลบั้ม คัฟเวอร์ เกิลส์ 

นอกจากการออกอัลบั้มและการร้องเพลงแล้ว ในปี พ.ศ. 2559 ดาว ณัฐภัสสรยังเคยเข้าร่วมประกวดในรายการ เคพีเอ็น อวอร์ด ครั้งที่ 25เปิดตัว KPN AWARD ครั้งที่ 25 รวม 24 ศิลปินทวงบังลังก์แชมป์ ใน "THE BATTLE RETURNS" เดอะ แบทเทิล รีเทิร์น (KPN AWARD 25th The Battle Returns) โดยผู้เข้าแข่งขันมีจำนวนทั้งหมด 24 คน แต่ละคนเป็นผู้เข้าแข่งขันที่เคยผ่านการประกวด KPN Award ในแต่ละปีมารวมตัวกันเพื่อหาผู้ชนะอีกครั้ง ซึ่งการแข่งขันครั้งนี้ถือเป็นการหวนคืนไมค์ในการเป็นนักร้องของดาวอีกครั้ง และเธอก็สามารถฝาพันจนผ่านเข้ารอบเป็น 1 ใน 4 ผู้เข้าแข่งขันสุดท้ายสู่รอบชิงชนะเลิศ (The Grand Final)ปิดฉาก KPN ครั้งที่ 25 ครูกานต์ จั่นทอง คว้าแชมป์ KPN Award 

ทางด้านการแสดง ดาว ณัฐภัสสรยังมีโอกาสแสดงฝีมือในการแสดงละคร และละครเวที โดยในปี พ.ศ. 2558 เคยแสดงละครเวที มนตร์รักเพลงสวรรค์ The Sound of Music รับบทเป็น มาเรียเปิดใจนางเอกมิวสิคัล 'ดาวโอเกะ' มนตร์รักเพลงสวรรค์ (ชมคลิป) คู่กับ ชาตโยดม หิรัญยัษฐิติ และในปี พ.ศ. 2559 กับละครเวที ลอดลายมังกร เดอะมิวสิคัล ในบทนันทนาแบงค์-นก-แกงส้ม ทำคนดูน้ำตารื้น “ลอดลายมังกร เดอะมิวสิคัล” และยังคงมีผลงานการแสดงละครอย่างต่อเนื่องกับช่องอื่น ๆ เช่น ช่องGMM25 และ ช่องวัน 31 ไม่เพียงเท่านั้น ดาว ณัฐภัสสรยังเคยมีผลงานการพากย์เสียงตัวละครเจ้าหญิงจัสมิน ในภาพยนตร์เรื่อง Aladdin 2019 (อะลาดิน 2019) และเสียงตัวละคร เอเลน่า ฮิวจ์ลิน ที่รับบทโดย นาโอมิ สก๊อต ในภาพยนตร์เรื่อง Charlie’s Angelsนางฟ้าชาร์ลี 2019 ข้อมูล เรื่องย่อ เพลงประกอบ พร้อมเกร็ดที่ควรรู้ก่อนชม! (นางฟ้าชาร์ลี 2019) อีกด้วย

ในปี พ.ศ. 2562 ดาว ณัฐภัสสรได้เข้าประกวด The Mask Singer หน้ากากนักร้อง ในฤดูกาลพิเศษ คือ The Mask จักรราศี ภายใต้หน้ากากราศีพิจิก"The Mask จักรราศี" บอกลาหน้ากาก "พิจิก" พีคตั้งแต่รอบแรกยันรอบสุดท้าย และได้ผ่านเข้ารอบมาเรื่อย ๆ จนถึงรอบ 3 คนสุดท้าย ร่วมกับ หน้ากากราศีมีน และหน้ากากราศีธนู โดยในการแข่งขันครั้งนั้นเป็นการถ่ายทอดสด และตัดสินผ่านการโหวตจากผู้ชมทางบ้าน ซึ่งรหัสการโหวตของหน้ากากราศีพิจิกคือ A1 หน้ากากราศีพิจิกเป็นผู้แข่งขันคนแรก ใช้เพลง มะลึกกึ๊กกึ๋ยย์ (นาตาลี) + โอเคนะคะ (แคทรียา อิงลิช) + พูดอีกที (คริสติน่า อากีล่าร์) ซึ่งผลการตัดสินนั้น หน้ากากราศีพิจิกเป็นผู้ได้รับคะแนนโหวตน้อยที่สุด ต้องถูกคัดออกและเปิดหน้ากากในวันที่ 31 ตุลาคม พ.ศ. 2562

 ผลงาน 
 ผลงานเพลง 
 ร่วมร้องเพลงการกุศล เพื่อหาเงินทุนให้วงดุริยางค์ของโรงเรียน ไปชิงแชมป์โลกที่ประเทศเนเธอร์แลนด์ 
 อัลบั้ม Daoke (พ.ศ. 2545)
 อัลบั้มพิเศษ Cheer2 "Friendship" (พ.ศ. 2545)
 อัลบั้ม Rocky Road (พ.ศ. 2546)
 อัลบั้ม Beautiful Bossa (พ.ศ. 2552) เพลง Miss Call และ อย่าคิดเลย
 อัลบั้ม Lucky in love (พ.ศ. 2554) เพลง " You needed me " และ " Always "
 อัลบั้ม GMM GRAMMY & Everlasting Love Songs (พ.ศ. 2555) เพลง "เลิกดี ๆ" ร่วมกับ เดือน - พิชญ์สินี สิมะเสถียร
 อัลบั้ม GMM Grammy & Everlasting Love Songs (Baby I Miss You) (พ.ศ. 2556) เพลง "Baby I Miss You" ร่วมกับ เดือน-พิชญ์สินี สิมะเสถียร
 อัลบั้ม Aladdin (Thai Original Motion Picture Soundtrack) (พ.ศ. 2562) เพลง "เงียบเสียง" (พาร์ท 1 และ พาร์ท 2) "โลกใหม่สวยงาม" ร่วมกับ ซาน อัศรัญ มะ (เพลงแปลภาษาไทยจาก Speechless (Part 1, 2) และ A Whole New World)

 เพลงประกอบละคร 
 เพลง กลืน ประกอบละคร เพลิงนาง ช่องAmarinTVHD34 (2563)
 เพลง คนแรกและคนสุดท้าย ประกอบละคร มักกะลีที่รัก ช่องCh3HD33 (2565)

 ละครโทรทัศน์และซีรีส์ 
 ปี  เรื่อง  บทบาท  ออกอากาศ 2543  ทิพยดุริยางค์  เจน (วัยเด็ก) ช่อง 7 2555  Club Friday The Series อยากเก็บเธอไว้ทั้งสองคน  จิ๊บ  ช่อง กรีน แชนแนล 2556  Love On Air ไม่บอกรัก แต่รักมาก ดีเจดาว 2557  Love On Air 2 ถ้าบอกรัก จะรักมั้ย?  ดีเจดาว|  ช่องวัน 2558  เซน...สื่อรักสื่อวิญญาณ ตอน กะทันหัน  บุ๋ม ช่อง 5 Love On Air 3 รักที่ไม่ได้ออกอากาศ  ดีเจดาว GMM25 Love Songs Love Stories เพลง แพ้ใจ  มน 2559  Club Friday The Series 7 เหตุเกิดจากความรัก ตอน รักต้องเลือก แป้ง (เพื่อนแอม) Club Friday To Be Continued ตอน เพื่อนรัก เพื่อนร้าย  พิงค์ 2560  หลงไฟ  อรพินทร์ ความรักครั้งสุดท้าย  เมย์ แหวนดอกไม้ ถมทอง 2561  Club Friday the Series 9 รักครั้งหนึ่ง ที่ไม่ถึงตาย ตอน รักที่ไม่มีจริง  ษา มนต์ฮักทรานซิสเตอร์  มยุรา ปาก  ศจี ยุทธการปราบนางมาร  ไอยลดา (ไอ)	 2562  เมียน้อย  อ้อย สาวน้อยร้อยล้านวิว  พาขวัญ ช่องวัน 31 ตกกระไดหัวใจพลอยโจน  วัลยา (ลีย่า) GMM25 หนี้รักในกรงไฟ  แบม ช่อง 3 HD รองเท้านารี  หงษ์หยก  อมรินทร์ทีวี  2563  ซิทคอม วิน 21 เด็ดใจเธอ  อ้อย LINE TV ฝ้ายแกมแพร  สลินทิพย์ (ลิน) GMM25 ร้อยเล่ห์มารยา   ยูมิ  ช่อง 3 HD บังเกิดเกล้า  ยุวดี  อมรินทร์ทีวี 2564  ภูผาผีคุ้ม   ผีรำเพย ช่องวัน ออฟฟิศติดฮา ระพี WeTV 2565  จังหวะหัวใจนายสะอาด  พิธีกรรายการ POP NEWS (รับเชิญ) พีพีทีวี 2566  ไฟลวง  ปรีดารัตน์ อมรินทร์ทีวี โคตรเหงาเราสองคน  เอิง  GMM25 2567  น่าน / ฟ้า / ชลาลัย  มิณฑิตา (มิ้นท์) ช่อง 3 HD 2568  บอสมั่นหน้ากับเลขาตัวตึง    ทรูไอดี

 ซิตคอม 
 ปี  เรื่อง  บทบาท  ออกอากาศ2565  โอมเพี้ยงอาจารย์คง   ปราง (รับเชิญ) ช่องเวิร์คพอยท์

 ละครเวที 
 ปี  เรื่อง  บทบาท 2543  รุ้งหลังฝน  อองซอม (Ensemble) 2558  มนตร์รักเพลงสวรรค์ The Sound of Music  มาเรีย ไรเนอร์ 2559  ลอดลายมังกร เดอะมิวสิคัล  นันทนา 2566 พิษสวาท เดอะมิวสิคัล ทิพอาภา / ทิพ

 ผลงานพิธีกร 
 อดีตผู้ประกาศคั่นรายการ สถานีโทรทัศน์สีกองทัพบกช่อง 7
 รายการ ตีฆ้องร้องข่าว ช่องกรีน แชนแนล
 รายการ Like Story ช่องกรีน แชนแนล
 รายการ เส้นทางบันเทิง ช่อง 7 เอชดี
 รายการ เที่ยงบันเทิงสด ช่อง 7 เอชดี
 รายการ ดาราแลนด์ ช่อง GMM25
 รายการ ตีสิบเดย์ ช่วง HANGOUT ช่อง 3 เอชดี
 รายการ แฉข่าวเช้า ช่อง GMM25
 รายการ ข่าวเที่ยงช่องวัน (ช่วง รอบวัน) ช่องวัน 31 (ปัจจุบัน)

 ผลงานพากย์เสียง 
 พากย์เสียงเป็น เจ้าหญิงจัสมิน และร้องเพลงประกอบในภาพยนตร์เรื่อง Aladdin (2019)
 พากย์เสียงเป็น เอเลน่า ฮิวท์ลิน ในภาพยนตร์เรื่อง Charlie’s Angels (นางฟ้าชาร์ลี 2019)

 รายการวิทยุ 
 ดีเจ คลื่น HOT 915 (2555)HOT 915เปิดตัวดีเจน้องใหม่ดาว - อาร์ซ
 จัดรายการวิทยุ "สามแยกปากหวาน" ที่ HOT 915 (2555)
 ดีเจ คลื่น Chill FM 89 (2556 − 2559)
 EFM ศุกร์เปย์Day ที่ อีเอฟเอ็ม 94 ทุกวันศุกร์ เวลา 18.00 − 19.30 น. ร่วมกับ ภาคภูมิ จงมั่นวัฒนา
 ดีเจ ที่ อีเอฟเอ็ม 94 ทุกวันจันทร์ − ศุกร์ เวลา 18.00 − 21.00 น.

 อ้างอิง 

 แหล่งข้อมูลอื่น 
 อินสตาแกรมของดาว ณัฐภัสสร 
 ทวิตเตอร์ของดาว ณัฐภัสสร
 ยูทูบของดาว ณัฐภัสสร

หมวดหมู่:บุคคลจากกรุงเทพมหานคร‎‎
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนสุรศักดิ์มนตรี
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:นักแสดงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักร้องหญิงชาวไทย
หมวดหมู่:บุคคลในสังกัดเอ-ไทม์ มีเดีย
หมวดหมู่:นักจัดรายการวิทยุชาวไทย
หมวดหมู่:ผู้ประกาศข่าวสำนักข่าววันนิวส์
หมวดหมู่:ผู้มีชื่อเสียงทางโทรทัศน์ชาวไทย